กลับมาอีกครั้งกับร้าน The Village Garden นะครับ คราวนี้เป็นการนัดสังสรรค์กับเพื่อนๆช่วงเย็นครับ ปกติเวลาไปทานร้านอาหารไหนซ้ำผมจะไม่ค่อยได้รีวิวซ้ำนะครับ แต่สำหรับร้านนี้ต้องรีวิวอีกครั้งเพราะมาคนละเวลากับคราวที่แล้ว บรรยากาศก็เปลี่ยนไป รวมถึงอาหารที่สั่งก็ต่างไปจากคราวที่แล้วครับ ต้องบอกเลยว่าบรรยากาศตอนเย็นดีมากครับ ยิ่งถ้าเป็นช่วงฤดูหนาวบรรยากาศด้านนอกน่านั่งมากครับ จะมีสัปดาห์ละหนึ่งวันที่ทางร้านจะมาดนตรีสดเล่นกลางแจ้ง อย่างนี้อาจจะต้องได้มารีวิวอีกครั้งที่สามแน่เลยครับ ^^

ส่วนเรื่องอาหารสั่งมาหลายอย่างมากครับ จำชื่อไม่ได้ซักอย่างเพราะไม่ได้สั่งเองมัวแต่คุยกับเพื่อนครับ ถ่ายรูปมาไม่ตรบทุกเมนูที่สั่งด้วยครับ ^^" แต่อร่อยทุกอย่างเลยครับ เพื่อนในกลุ่มบางคนี่พิถีพิถันเรื่องอาหารก็บอกกับผมว่าร้านนี้อร่อยมากครับ มีอยู่เมนูนึงที่โต๊ะเราสั่งมามากกว่า 5 จานคือ มันทอดทรงเครื่อง (ชื่ออาจจะผิดนะครับแต่ทางร้านคงทราบ) และยังมีเมนูที่เพื่อนๆชมกันก็คือ ข้าวเป็ดย่างซอสส้ม อร่อยมากครับ ข้าวหอมมากเนื้อเป็ดนิ่มไม่ติดกระดูก ทานง่ายและอร่อยครับ .. กลับมาทานคราวนี้บรรกาศดีและอาหารก็อร่อยเช่นเคยครับ ^^

ปล. ทางร้านมี Wifi ฟรีนะครับ ทำให้เวลานั่งสังสรรค์กันสามารถแชร์ความสุขไปหาเพื่อนๆที่ไม่ได้มาด้วยครับ อิอิ